Diari Oficial de la Generalitat Valenciana


Sumari del DOGV 4427, del 28-01-2003 (2003/638)

Informació pública de l'alternativa tècnica del programa d'actuació integrada i projecte de reparcel·lació forçosa del Sector Costera Roja, del Pla General d'Ordenació Urbana de l'Alfàs del Pi.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4427

Data del DOGV
:   28-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/638


Organisme emissor
:   Cartera de Inmuebles, SL

Tipus de document
:   Anunci

Informació pública de l'alternativa tècnica del programa d'actuació integrada i projecte de reparcel·lació forçosa del Sector Costera Roja, del Pla General d'Ordenació Urbana de l'Alfàs del Pi. [2003/X638]
  
La mercantil Cartera de Inmuebles, SL, ha formulat a l'empara del que preveu la Llei 6/94, de 15 de novembre de la Generalitat Valenciana, Reguladora de l'Activitat Urbanística, alternativa tècnica de programa d'actuació integrada i projecte de reparcel·lació, l'àmbit d'actuació dels quals és el Sector Costera Roja, del Pla General d'Ordenació Urbana del municipi de l'Alfàs del Pi.
  
La referida proposta, que comprén programa d'actuació integrada, projecte d'urbanització i projecte de reparcel·lació, ha estat protocol·litzada a la Notaria de Juan C. Alonso Navarro, situada a l'Alfàs del Pi, Centre Comercial Arabí Plaça, passeig de la Mitja Llegua, Local 215.
  
En aplicació del que establixen els articles 48 i 69, en relació amb el 46.3 de la LRAU, correspon sotmetre els mencionats programa i projecte de reparcel·lació, amb tota la documentació annexa, a informació pública per un termini de vint dies, comptats a partir del següent a la publicació d'este anunci en el Diari Oficial de la Generalitat Valenciana (DOGV).
  
Durant el dit termini, la referida documentació, així com l'expedient administratiu, podran ser consultats en la citada notaria i sol·licitar còpia o exhibició de l'acta de protocol·lització dels projectes citats, o bé, en la Secretaria de l'Ajuntament de l'Alfàs del Pi (Secció Urbanisme), situat en el c/ Federico García Lorca núm. 11, i es podran presentar al·legacions i/o altres alternatives tècniques.
  
Les proposicions juridicoeconòmiques es presentaran durant els 5 dies següents al venciment del termini anterior.
  
Estos terminis quedaran prorrogats per 20 dies si durant els 10 primers dies d'informació pública, cap persona es comprometera de presentar una alternativa tècnica substancialment distinta a la inicial, i en prestara caució en la quantia que reglamentàriament es determine.
  
L'acte d'obertura de pliques tindrà lloc en la seu de l'Ajuntament de l'Alfàs del Pi, el dia hàbil següent a la conclusió del termini per a presentar-les, exceptuant-se el supòsit que el dia esmentat siga dissabte, en este cas haurà d'entendre's dia hàbil l'immediatament posterior, i durant els 10 dies següents totes les actuacions podran ser objecte de consulta i al·legació pels interessats.
  
Tot la qual cosa es comunica als sols efectes del seu coneixement per part dels que consten al Cadastre com a titulars de drets afectats per l'actuació proposada en el seu àmbit ampliat.
  
El programa i projecte de reparcel·lació que s'exposen al públic tenen com a única missió concloure la urbanització dels terrenys del citat Sector, que afecten únicament els següents propietaris de sòl:
  
- Cartera de Inmuebles, SL
  
- MNS HOLDINGS LIMITED
  
- Ajuntament de l'Alfàs del Pi.
  
Per tant, esta actuació no comporta carrega o cap desemborsament econòmic per als propietaris dels habitatges existents.